תקנות הפיקוח על מצרכים ושירותים (סדרי דין בפני ועדת ערר)

{{ח:התחלה}}
{{ח:כותרת|תקנות הפיקוח על מצרכים ושירותים (סדרי דין בפני ועדת ערר), תשי״ח–1958}}
{{ח:קטע3||תקנות בדבר סדרי דין בפני ועדת ערר}}

{{ח:פתיח-התחלה}}
{{ח:תיבה|ק״ת תשי״ח, 786|תקנות הפיקוח על מצרכים ושירותים (סדרי דין בפני ועדת ערר)|https://olaw.org.il/takanot/takanot-0774.pdf}}, {{ח:תיבה|1440|תיקון|https://olaw.org.il/takanot/takanot-0800.pdf}}; {{ח:תיבה|תשל״ב, 1296|תיקון|https://olaw.org.il/takanot/takanot-2861.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק הפיקוח על מצרכים ושירותים#סעיף 19|סעיף 19(ג)}} {{ח:חיצוני|חוק הפיקוח על מצרכים ושירותים|לחוק הפיקוח על מצרכים ושירותים, תשי״ח–1957}}, ובתוקף שאר הסמכויות הנתונות לי לפי כל דין, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”ועדה“ – ועדת ערר שנתמנתה לפי {{ח:חיצוני|חוק הפיקוח על מצרכים ושירותים#סעיף 17|סעיף 17 לחוק}};
{{ח:ת|סוג=הגדרה}} ”צו“ – צו אישי כאמור {{ח:חיצוני|חוק הפיקוח על מצרכים ושירותים#סעיף 18|בסעיף 18 לחוק}};
{{ח:ת|סוג=הגדרה}} ”משיב“ – מי שנתן צו בהתאם {{ח:חיצוני|חוק הפיקוח על מצרכים ושירותים|לחוק}} או בהתאם לתקנות שהותקנו או לצווים שניתנו על פי החוק.

{{ח:סעיף|2|הגשת ערר}}
{{ח:תת|(א)}} העורר ימסור לועדה, או ישלח בדואר רשום, לפי מענה שפורסם ברשומות, כתב הערר בשני טפסים.
{{ח:תת|(ב)}} היה מענה של הועדה בבית משפט, יימסר כתב הערר במשרד הרשום של אותו בית משפט.

{{ח:סעיף|3|פרטי הערר}}
{{ח:ת}} בכתב הערר יפורטו:
{{ח:תת|(1)}} שמו של העורר, תיאורו, משלח ידו, מענו והמען למסירת מסמכים;
{{ח:תת|(2)}} תכנו של הצו שעליו עוררים;
{{ח:תת|(3)}} התאריך שבו ניתן הצו וכן התאריך שבו הגיע הצו לידיעתו של העורר;
{{ח:תת|(4)}} נימוקי הערר, לרבות נימוקים משפטיים, כל נימוק בפסקה מיוחדת ובקיצור;
{{ח:תת|(5)}} הסעד המבוקש על ידי העורר.

{{ח:סעיף|4|צירוף מסמכים}}
{{ח:ת}} לכתב הערר יצורפו שני טפסים של תצהיר לאימות העובדות שעליהן מסתמך העורר ושל העתק הצו, אם נמסר לעורר בכתב.

{{ח:סעיף|5|חתימת הערר}}
{{ח:ת}} כתב הערר ייחתם ביד העורר או בא כוחו.

{{ח:סעיף|6|טענות פגם}}
{{ח:ת}} נמסר כתב הערר לועדה לפי מענה, ונתקבל על ידי הפקיד המוסמך לכך, לא תיזקק הועדה לכל טענה של פגם בצורת כתב הערר.

{{ח:סעיף|7|העברת כתב הערר למשיב}}
{{ח:ת}} הוגש ערר לועדה, ישלח יושב ראש הועדה למשיב טופס אחד של כתב הערר ושל כל מסמך שצורף אליו.

{{ח:סעיף|8|תשובת המשיב|תיקון: תשי״ח}}
{{ח:ת}} המשיב יגיש לועדה, לא יאוחר מחמישה עשר ימים מהיום שנמסר לו העתק הערר כאמור, שני טפסים של תשובה מנומקת בצירוף תצהיר לאימות העובדות שעליהן הוא מסתמך; יושב ראש הועדה רשאי להאריך את התקופה להגשת התשובה אם ראה סיבה מצדקת.

{{ח:סעיף|9|חתימת התשובה}}
{{ח:ת}} התשובה תיחתם ביד המשיב או ביד בא כוחו.

{{ח:סעיף|10|העברת התשובה לעורר}}
{{ח:ת}} יושב ראש הועדה ישלח לעורר טופס אחד של התשובה ושל כל מסמך שצורף אליה.

{{ח:סעיף|11|החלטה על יסוד חומר בכתב}}
{{ח:ת}} ויתרו העורר והמשיב על השמעת טענותיהם לפני הועדה, רשאית הועדה לתת את החלטתה על יסוד החומר בכתב שהובא בפניה.

{{ח:סעיף|12|קביעת מועד לשמיעת הערר}}
{{ח:ת}} לא ויתרו בעלי הדין כאמור {{ח:פנימי|סעיף 11|בתקנה 11}}, או החליט יושב ראש הועדה להזמין את בעלי הדין, יקבע יושב ראש הועדה מועד לשמיעת הערר וישלח הזמנות לעורר ולמשיב ובלבד שההזמנה תימסר לבעלי הדין שבעה ימים לפחות לפני מועד השמיעה.

{{ח:סעיף|13|התייצבות לחקירה שכנגד}}
{{ח:תת|(א)}} רצה אחד מבעלי הדין לחקור חקירה שכנגד אדם שמסר תצהיר לאימות העובדות שעליהן מסתמך בעל הדין השני, יודיע על כך בכתב לבעל הדין השני ארבעה ימים לפחות לפני מועד השמיעה וימסור העתק של הודעתו ליושב ראש הועדה.
{{ח:תת|(ב)}} הודיע אחד מבעלי הדין כאמור בתקנת משנה (א), לא ישמש התצהיר שעליו ניתנה ההודעה ראיה אלא אם היה המצהיר נוכח בשמיעת הערר כשהוא מוכן לחקירה שכנגד, זולת אם היתה הועדה משוכנעת שקבלת התצהיר דרושה למען הצדק.

{{ח:סעיף|14|שמיעת הערר}}
{{ח:ת}} הועדה תשמע תחילה את טענות המשיב ולאחר מכן את טענות העורר; הועדה רשאית, ככל שהדבר ייראה לה, להתיר למשיב להשיב לטענות העורר.

{{ח:סעיף|15|התייצבות בעלי הדין לפני הועדה}}
{{ח:ת}} לא התייצב אחד מבעלי הדין לפני הועדה במועד הקבוע לשמיעת הערר, רשאית הועדה לדון בערר ולהחליט שלא בפניו.

{{ח:סעיף|16|רציפות הדיון|תיקון: תשל״ב}}
{{ח:תת|(א)}} הדיון בערר יהיה מהיר ורצוף ככל האפשר.
{{ח:תת|(ב)}} עוכב ביצועו של הצו, לא יידחה הדיון אלא אם הדחיה דרושה למען הצדק.

{{ח:סעיף|17|הגבלת הדיון לנימוקים בערר או בתשובה|תיקון: תשל״ב}}
{{ח:תת|(א)}} בשמיעת הערר לא תיזקק הועדה לכל נימוק שלא הוזכר בערר או בתשובה, אלא אם היא משוכנעת שהנימוק נשמט שלא באשמת בעל הדין המבקש להיעזר בו, או ששמיעת הנימוק דרושה למען הצדק.
{{ח:תת|(ב)}} הועדה רשאית להורות על הגשת פרטים נוספים והמצאת ראיות נוספות בכל ענין הנזכר בערר או בתשובה או ביחס לכל נימוק שהועדה החליטה להיזקק לו כאמור בתקנת משנה (א), ובלבד שלא יובאו ראיות שלא הוזכרו בערר או בתשובה אלא ברשות הועדה.

{{ח:סעיף|17א|הוצאות|תיקון: תשל״ב}}
{{ח:ת}} ראתה הועדה כי נעשו שינויים לאחר שניתן צו עיכוב, רשאית היא לפסוק הוצאות לצדדים בהתחשב עם כך.

{{ח:סעיף|18|החלטת הועדה|תיקון: תשל״ב}}
{{ח:תת|(א)}} החלטת הועדה תיערך בכתב מיד עם תום שמיעת הערר ותיחתם ביד היושב ראש וחברי הועדה.
{{ח:תת|(ב)}} העתק ההחלטה מאושר ביד היושב ראש יישלח בדואר רשום לעורר ולמשיב סמוך ככל האפשר למתן ההחלטה.
{{ח:תת|(ג)}} הנימוקים להחלטת הועדה יירשמו תוך ששים יום ממתן ההחלטה; העתק מהחלטת הועדה הכוללת את נימוקיה יישלח בדואר רשום לעורר ולמשיב.

{{ח:סעיף|19|מיזוג עררים}}
{{ח:ת}} הועדה רשאית לאחד עררים התלויים ועומדים לפניה, לדון בהם במשותף ולתת החלטה אחת בכולם –
{{ח:תת|(1)}} אם העררים הוגשו על צו אחד, או
{{ח:תת|(2)}} אם כרוכות בהם אותן בעיות משפטיות או בעיות עובדתיות, או שכרוכות בהם בעיות משפטיות או בעיות עובדתיות דומות.

{{ח:סעיף|20|השם}}
{{ח:ת}} לתקנות אלה ייקרא ”תקנות הפיקוח על מצרכים ושירותים (סדרי דין בפני ועדת ערר), תשי״ח–1958“.

{{ח:חתימות|כ׳ בשבט תשי״ח (10 בפברואר 1958)}}
* '''פנחס רוזן'''
שר המשפטים
{{ח:סוגר}}
{{ח:סוף}}
[[קטגוריה:בוט חוקים]]